पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र में बढ़ रहे कोरोनावायरस के मामलों को देखते हुए पंजाब कांग्रेस अध्यक्ष सुनील जाखड़ के दिशा-निर्देशों पर जिला कांग्रेस प्रभारी संदीप जाखड़ द्वारा अबोहर में कोविड कंट्रोल सेल स्थापित किया है। जिसके तहत अबोहर के शहरी व देहाती क्षेत्र के लोगों को सुविधा देने के लिए हेल्पलाइन नंबर भी दिए गए हैं। जिसपर फोन करने पर चंद मिनटों में टीम आपके पास पहुंच जाएगी। कोविड कंट्रोल सेल स्थापित करने के पहले दिन ही जाखड़ की टीम द्वारा हार्ट की बीमारी से ग्रस्त एक बुजुर्ग को तुरंत स्वास्थ्य सुविधाएं पहुंचाकर उसकी जान बचाई गई।
जिसकी पूरे शहर में तारीफ की जा रही है। संदीप जाखड़ ने कहा कि कोविड का प्रकोप बहुत बढ़ गया है और ऐसे में आज मानवता दिखाने की जरूरत है। मुख्यमंत्री कैप्टन अमरिंदर सिंह व पंजाब कांग्रेस प्रधान सुनील जाखड़ द्वारा राज्य स्तर पर ‘फर्ज मनुखता दा’ नाम से हेल्पलाइन शुरू की थी। जिसके तहत उन्होंने अबोहर लेवल पर मानवता का फर्ज निभाते हुए दो हेल्पलाइन नंबर जारी किए हैं। जिसमें शहरी लोगों के लिए 91155-10900 और ग्रामीण लोगों के लिए 91155-10800 जारी किया गया है। जिसपर कोई भी जरूरत पड़ने पर संपर्क कर सकता है। उन्होंने कहा कि हमारा एक प्रयास है कि इंसानियत के तौर पर हमारी टीम से जो भी हो सकता है, हम वो जरूर करेंगे।
हेल्पलाइन पर 24 घंटे कभी भी करें फोन, डॉक्टर हमेशा रहेगा तैनात
जाखड़ ने कहा कि उनके कोविड सेल में अतिंदरपाल सिंह तिन्ना के अलावा अन्य वर्करों की ड्यूटी लगाई जाएगी। उनके साथ वालंटियर्स रहेंगे। इसके अलावा एक डॉक्टर भी मौके पर तैनात रहेगा। 24 घंटे हैल्पलाइन पर कोई भी सहायता ले सकता है। स्वास्थ्य सेवाओं के लिए कोविड कंट्रोल सेल में तैनात डॉक्टर मरीज को परामर्श देंगे। जिससे हो सकता है कि उसका घर पर ही इलाज हो जाए। संदीप जाखड़ ने बताया कि मंगलवार को उन्होंने कोविड कंट्रोल सेल स्थापित किया था। रात करीब 10.30 बजे उनके पास मुंबई से एक व्यक्ति का फोन आया, जिनके अबोहर में रहने वाले पिता को हार्ट की बीमारी है और उन्हें अभी मदद चाहिए। जिसपर उन्होंने एमसी व वालंटियर भीषम धूड़िया को सूचित किया। जो 5 मिंट में उक्त बुजुर्ग के पास पहुंचे और एंबुलेंस की मदद से उन्हें तुरंत अस्पताल पहुंचाया। जिससे उनकी जिंदगी बचाई गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn